Suresh 114 Views Virat Kohli
virat kohli
గాలె: శ్రీలంకతో జరుగుతున్న తొలి టెస్టు రెండో ఇన్నింగ్స్‌లో టీమిండియా సారథి విరాట్‌ కోహ్లీ(103)శతకం
సాధించడం ద్వారా మరో రికార్డు బద్దలు కొట్టాడు. మాజీ సారథి గంగూలీ 16టెస్టు శతకాల రికార్డును అధిగ
మించాడు. హైదరాబాదీ సొగసరి బ్యాట్స్‌మెన్‌ వివిఎస్‌ లక్ష్మణ్‌(17),దిలీప్‌ వెంగ్‌సర్కార్‌(17)సరసన నిలిచాడు.
అంతేకాకుండా కెప్టెన్‌గా ఇప్పటివరకు 9సెంచరీలతో అజారుద్దీన్‌ పేరిట ఉన్న రికార్డును విరాట్‌ అధిగమించాడు.
అజార్‌ కెప్టెన్‌గా 68 ఇన్నింగ్స్‌ల్లో 9సెంచరీలు చేయగా కోహ్లీ 44ఇన్నింగ్స్‌ల్లో 10సెంచరీలు చేశాడు. కెప్టెన్‌గా
అత్యధిక టెస్టు సెంచరీలు చేసిన గవాస్కర్‌(11)రికార్డు బద్దలు కొట్టెందుకు ఒక సెంచరీ వెనకబడి ఉన్నాడు. ఇక
కెప్టెన్‌గా అతి తక్కువ ఇన్నింగ్స్‌ల్లో పది సెంచరీలు చేసినవారి జాబితాలో ప్రపంచంలో 5వ స్థానంలో ఉన్నాడు.
బ్రాడ్‌మెన్‌ 26, జయవర్దనే 36, స్టీవ్‌ స్మిత్‌ 37, స్టీవ్‌వా 43ఇన్నింగ్స్‌లతో కోహ్లీ కంటే ముందున్నారు.